България със седем медала от Световната купа - ᐉ Спортните новини днес и от последния час | ФАКТИ.БГ
Крайбрежната алея в Балчик ще бъде изцяло обновенапреди 16 минути
Звездните рейнджъри се завръщатпреди 44 минути
Избраха новия Елвис Преслипреди час и 45 минути
Сурови присъди за перверзия с ученичкапреди час и 55 минути
Финансова секира от гръцките банкоматипреди 2 часа и 14 минути
карате-
медали-
Иван Попов, Стилиян Петков и Кристиан Станков със златни отличия
Публикувана: 24 Октомври, 2016 11:58
0 КОМЕНТАРА | ВИДЯНА 507
Българският отбор спечели 3 златни, 2 сребърни и 2 бронзови медала от Световната купа по карате киокушин за младежи, която се проведе в Будапеща. Участие взеха 300 бойци от 14 държави, а България беше представена от 20 състезатели. Треньори на отбора бяха Иван Иванов и Живко Андреев, а доктор – Стоян Стаматов.
Иван Попов (Бургас) е шампион на тежката категория при юношите младша възраст (2000-2001 година). В същата възраст, но до 70 кг., Валентин Вълчанов (Бургас) е бронзов медалист. В старшата възраст (1998-1999) Стилиян Петков (Русе) и Кристиян Станков (Бургас) са златни медалисти, Моника Димитрова (Бургас) и Любомира Николова (Шумен) са вицешампионки, а Доника Желязкова (Стара Загора) е бронзова медалистка.
Останалите състезатели Мария Чепилова (Самоков), Мартина Хаджийска (Самоков), Анна Бондарева (Габрово), Валерия Лозанова (Габрово), Сара Иванова (Бургас), Мариела Любенова (Левски), Виктория Наскова (Нови Пазар), Алекс Вълев (Габрово), Ивайло Маринов (Бургас), Михаил Парков (Чирпан), Кристиян Барбов (Русе), Васил Димитров (Садово) и Стоян Илчев (Бургас) дадоха всичко от себе си, но останаха без медали.
Това състезание бе една от проверките в процеса на подготовката за петото Световно първенство на KWU за младежи и девойки (12-17 г.), което ще се проведе на 3-4 декември в гр. Варна.